Cathrine Korvald

Cathrine Ødegaard Korvald (født 29. april 1991 i Kongsberg) er en norsk håndballspiller som spiller både håndball og beachhåndball. 

Hun spiller til daglig for Idrettslaget Skrim i 1. divisjon, og har medaljer fra både EM og VM i beachhåndball.

Karriere
Korvald spiller kant- og bakspiller på IL Skrim i Kongsberg, der hun har spilt siden hun var barn.Skrim Kongsberg - Håndball elite , besøkt 29. juli 2013.

I 2011 deltok hun i EM i beachhåndball 2011 i Umag i Kroatia, som debutant på det norske landslaget i beachhåndball.Laagendalsposten - Cathrine Korvald får ros for EM-innsatsen, besøkt 29. juli 2013. Det norske laget kom på fjerdeplass i denne turneringen, etter at de tapte bronsefinalen mot Italia. Korvald ble Norges toppscorer i bronsefinalen, med 17 poeng. Året etter deltok hun i VM i beachhåndball 2012 i Muskat i Oman. Har spilte Norge seg fram til semifinale, som de tapte 0–2 for Brasil, men etter seier 2–0 i bronsefinalen mot Ungarn ble det bronse på det norske laget. Korvald scoret tolv poeng i bronsefinalen.Norges håndballforbund - Beach-jentene tok bronse i VM, besøkt 29. juli 2013.

I juli 2013 deltok hun i EM i beachhåndball 2013 i Randers i Danmark. Her fikk Norge bronse, etter at de vant bronsefinalen 2–1 over Ukraina.European Handball Federation - 2013 Women's ECh Beachhandball Final Tournament , besøkt 29. juli 2013. Korvald ble tatt ut på EMs «All star team», som turneringens toppscorer.Norges håndballforbund - Cathrine Korvald toppscorer i Beach-EM, besøkt 29. juli 2013.

Hun spilte også på Norges lag som deltok i beachhåndball under World Games 2013. De vant alle sine tre kamper i gruppespillet, men tapte 1–2 for Ungarn i semifinalen. De måtte dermed spille bronsefinale mot Kinesisk Taipei. I denne kampen vant Norge begge omgangene, med 28–11 og 19–17, og kom dermed på tredjeplass.World Games 2013 - Beach Handball , besøkt 4. august 2013. Korvald scoret 18 poeng i bronsefinalen.

Korvald deltok på det norske laget som spilte i VM i beachhåndball 2014 i Recife i Brasil i juli 2014. Det norske laget spilte seg fram til semifinalen, der de tapte 1–2 mot Brasil, og måtte spille bronsefinale. I bronsefinalen slo de Ukraina 2–1, og vant med det bronse i VM. Etter VM ble hun tatt ut på VMs «all-star team»; hun ble kåret til turneringens beste venstre ving, samt at hun ble VMs toppscorer.IHF - All Star Team of the VI Beach Handball World Championships , besøkt 29. juli 2014.

Hun deltok også i VM i beachhåndball 2016, der Norge fikk bronse etter seier 2–1 over Ungarn i bronsefinalen. Korvald scoret 18 mål i bronsefinalen.Norges håndballforbund - Bronse i Beach-VM, besøkt 28. juni 2017.

Referanser

Kategori:Norske håndballspillere
Kategori:Norske beachhåndballspillere
Kategori:Personer fra Kongsberg kommune
Kategori:Fødsler i 1991